Document ID: /roh_data/filtered/fineweb-2-filterrobots_roh.jsonl.gz/66460

Per il priorat San Jon a Müstair cun sias 9 mungias è la visita da lur uvestg in mument spezial. Joseph Maria Bonnemain è numnadamain l'emprima giada sin visita a Müstair.
Igl è ina grond'onur per nus d'avair visitas uschè prominentas.
Tar in barat persunal davos portas serradas da la clausura, han las mungias pudì emprender ad enconuscher persunalmain l’uvestg ed han pudì plazzar lur giavischs.
Visita da Guy Parmelin
Sper l’inscunter cun Joseph Maria Bonnemain ha la claustra San Jon en Val Müstair survegnì visitas dal president da la Confederaziun, cusseglier federal Guy Parmelin. L’inscunter politic han organisà ses collegas da partida, la presidenta communala da Val Müstair Gabriella Binkert-Bechetti e la cussegliera naziunala Magdalena Martullo Blocher.
Religiun e politica èn pia s'inscuntradas per in barat en la claustra San Jon a Müstair.